Hans Nord

Hans Andreas Nord (1919–2005) var en norsk filmfotograf.

Nord var ansatt i Norsk Film AS fra 1944 til 1986. Han filmdebuterte som kameraassistent i 1954 på Arne Skouens Cirkus Fandango, og avanserte til B-fotograf på Herren og hans tjenere (1959). Han debuterte som sjefsfotograf på barne- og ungdomskomedien Stompa & Co i 1962, og var deretter fotograf på filmer som Alle tiders kupp (1964), Broder Gabrielsen (1966), Kimen (1974), Reisen til Julestjernen (1976) og Operasjon Cobra (1978). Han gjorde i tillegg betydelig innsats som kameraoperatør i flere utenlandske produksjoner, slik som En dag i Ivan Denisovitsj' liv (1970), The Call of the Wild (1972) og den britiske krimthrilleren Ransom (1975).

Han har arbeidet med filmskapere som Ola Solum, Nils R. Müller,  Øyvind Vennerød og Caspar Wrede.

 Referanser 

 Eksterne lenker 


Kategori:Norske filmfotografer
Kategori:Personer fra Bærum kommune